AndreaBozzo/ceres-open-data-index huggingface dataset:
Ankerplasser

Datasettet angir geografisk punkt for ankerplasser langs hele norskekysten og på Svalbard. 
Datasettet inneholder informasjon om status og ankringstype.
Formålet med datasettet er å støtte trygg ankring for mindre fartøy og fritidsflåten, redusere risiko for skade på infrastruktur og bidra til kyst- og fiskeriforvaltning, arealplanlegging, samferdsel og samfunnssikkerhet.

Ankerplassene angir et punkt  med gode bunnforhold for ankerfeste og uten kjent infrastruktur på sjøbunnen.

Ankerplassene publiseres i dag i navigasjonsproduktene sjøkart og elektroniske sjøkart. De publiseres også i karttjenesten i Den norske los. 
Dette datasettet inneholder også ankerplasser som har status 'ut av bruk' på grunn av utbygging og utlegg av anlegg som har gjort ankerplassen ubrukelig. Disse er fjernet fra navigasjonsproduktene, men kan settes tilbake når anlegg fjernes og området kan tilbakestilles som en ankerplass.

Datasettet forvaltes kontinuerlig og publiseres av Kartverket. Det må ikke forveksles med Kystverkets ankringsområder.
FKB-Høydekurve - historiske data 2023

FKB-Høydekurve er en del av Felles Kartdatabase (FKB). FKB er en samling datasett som utgjør en sentral del av grunnkartet. Se metadataoppføring for Felles Kartdatabase for mer info.

FKB-Høydekurve omfatter data som er nødvendig for å beskrive terrengets form og høyde over et gitt referansenivå. Objekttypene høydekurve, forsenkningskurve, toppunkt, forsenkningspunkt, terrengpunkt og terrenglinje omfattes av spesifikasjonen.

Nye høydekurver genereres hovedsaklig fra en terrengmodell basert på punktskyer fra laserskanning. Høydekurvene blir da bare en visning av terrengmodellen. Best informasjon om terrenget fås ved direkte bruk av terrengmodellen.

FKB-data er ikke-sensistive og åpne data. FKB-dataene er finansiert gjennom Geovekst-samarbeidet, eller kommunene alene for kommuner som står utenfor Geovekst. FKB-dataene er fritt tilgjengelige for Norge digitalt parter og kan lastes ned gjennom nedlastingsløsningen på Geonorge. Private aktører må kjøpe tilgang til dataene gjennom en forhandler.
FKB-TraktorvegSti

FKB-TraktorvegSti er en del av Felles Kartdatabase (FKB). FKB er en samling datasett som utgjør en sentral del av grunnkartet. Se metadataoppføring for Felles Kartdatabase for mer info.

FKB-TraktorvegSti er et landsdekkende FKB-datasett som inneholder traktorveger, stier og stitrapp med senterlinjegeometri.

FKB-TraktorvegSti må sees i sammenheng med Elveg 2.0 som inneholder øvrig vegnett og som forvaltes i Nasjonal vegdatabank (NVDB). Sammen med vegnettet fra NVDB skal FKB-TraktorvegSti kunne danne et komplett samferdselsnettverk for kjørende, syklende og gående.

Datagrunnlaget i FKB-TraktorvegSti vil ha svært varierende grad av nettverkstopologi. Man må regne med å gjøre en jobb med sammenknytning av FKB-TraktorvegSti og Elveg 2.0 før dette kan betraktes som ett nettverk og benyttes i nettverksanalyser.

FKB-data er ikke-sensistive og åpne data. FKB-dataene er finansiert gjennom Geovekst-samarbeidet, eller kommunene alene for kommuner som står utenfor Geovekst. FKB-dataene er fritt tilgjengelige for Norge digitalt parter og kan lastes ned gjennom nedlastingsløsningen på Geonorge. Private aktører må kjøpe tilgang til dataene gjennom en forhandler.
Bergrettigheter

Dataene viser områder som er belagt med bergrettigheter for statens mineraler, som definert av "Lov om erverv og utvinning av mineralressurser (mineralloven)" §7. Datasettet inneholder definerte områder for undersøkelses (UN)- og utvinningsretter (UT). Det kan være utstedt flere bergrettigheter for samme geografiske område; datasettet har overlappende flater, men de individuelle rettighetene har forskjellig prioritet. 
Første prioritet gjelder basert på mottatt dato, beskrevet i attributtet InnsendtDato. Direktoratet for mineralforvaltning med Bergmesteren for Svalbard (DMF) er eier av datasettet. 
En undersøkelsesrett på statens mineraler tildeles som en rett på et bestemt område, og ikke som en rettighet til en bestemt forekomst. Den som har undersøkelsesrett med best prioritet, dvs. den som søkte om retten først, har enerett til å søke om utvinningsrett etter minerallovens § 29. Gyldighet for undersøkelsesretter er 7 år fra best prioritet, utvinningsrettigheter har 10 års gyldighet. Rettigheter kan forlenges ved vedtak, jf. mineralloven § 23 og §§ 33 - 34.
Anlegg med farlig stoff

Datasettet viser anlegg med farlig stoff, dvs. brannfarlig og giftig gass, stoff og væske. Dataene er etablert ved innmelding fra eierne av anleggene.  DSB har derfor liten kontroll med kvaliteten på stedfestingen. DSB gjør disse dataene tilgjengelig bare for utvalgte brukere innenfor Norge digitalt. Dette vil særlig være brukere innenfor arealplanlegging, byggesaksbehandling og beredskap. Disse får bare tilgang til data for eget distrikt ved direkte henvendelse til DSB ved kart@dsb.no. Brukeretatene må forplikte seg til å behandle dataene slik at de bare er tilgjengelig for brukere med reelt behov for informasjonen.  Dataene kan ikke legges på åpne kartapplikasjoner på internett.

DSB har en online-løsning, FAST, som krever brukernavn og passord, og som gjøres tilgjengelig for de samme brukergruppene som vektordataene.  FAST består av en kartløsning med farlig stoff-dataene og en database med mer informasjon om anleggene. Se DSBs nettsider https://www.dsb.no/farlige-stoffer/farlige-stoffer/informasjon-og-verktoy/fast---anlegg-og-kart/
FKB-Høydekurve

FKB-Høydekurve er en del av Felles Kartdatabase (FKB). FKB er en samling datasett som utgjør en sentral del av grunnkartet. Se metadataoppføring for Felles Kartdatabase for mer info.

FKB-Høydekurve omfatter data som er nødvendig for å beskrive terrengets form og høyde over et gitt referansenivå. Objekttypene høydekurve, forsenkningskurve, toppunkt, forsenkningspunkt, terrengpunkt og terrenglinje omfattes av spesifikasjonen.

Nye høydekurver genereres hovedsaklig fra en terrengmodell basert på punktskyer fra laserskanning. Høydekurvene blir da bare en visning av terrengmodellen. Best informasjon om terrenget fås ved direkte bruk av terrengmodellen.

FKB-data er ikke-sensistive og åpne data. FKB-dataene er finansiert gjennom Geovekst-samarbeidet, eller kommunene alene for kommuner som står utenfor Geovekst. FKB-dataene er fritt tilgjengelige for Norge digitalt parter og kan lastes ned gjennom nedlastingsløsningen på Geonorge. Private aktører må kjøpe tilgang til dataene gjennom en forhandler.
FKB-Bygning

FKB-Bygning er en del av Felles Kartdatabase (FKB). FKB er en samling datasett som utgjør en sentral del av grunnkartet. Se metadataoppføring for Felles Kartdatabase for mer info.

FKB-Bygning inneholder detaljert bygningsinformasjon. Dataene omfatter beskrivelse av alle typer bygninger, takoverbygg, beskrivende bygningslinjer (for eksempel mønelinje) samt bygningsvedheng (for eksempel veranda).

FKB-Bygning benytter samme definisjon/inndeling av en bygning som matrikkelen og har en 1:1 kobling mot matrikkelen ved at bygningsnummer fra matrikkelen legges inn på bygningene i FKB-Bygning.

FKB-Bygning bygger på en 2.5D bygningsmodell. Det innebærer at dataene ikke inneholder volum/3D-objekter, men at høydeverdiene til toppen av objektene registreres. Enkle 3D-modeller kan dermed lages ved å projisere FKB-dataene ned på en terrengmodell.

FKB-data er ikke-sensistive og åpne data. FKB-dataene er finansiert gjennom Geovekst-samarbeidet, eller kommunene alene for kommuner som står utenfor Geovekst. FKB-dataene er fritt tilgjengelige for Norge digitalt parter og kan lastes ned gjennom nedlastingsløsningen på Geonorge. Private aktører må kjøpe tilgang til dataene gjennom en forhandler.
Skredhendelser

Datasettet gir en oversikt over registrerte skredhendelser i Norge, og kalles også for den nasjonale skredhendelsesdatabasen (NSDB). NSDB driftes av NVE og inneholder over 100 000 registrerte skredhendelser. Målet for NSDB er å samle skredregistreringer fra forskjellige kilder i én nasjonal database. Statens vegvesen står for størstedelen av skredregistreringene i databasen, men det er også mange skred registrert av Bane NOR, NGI, NGU, NVE og andre personer. De siste årene har antall registreringer økt betraktelig, men databasen inneholder også mange større historiske skredhendelser, spesielt knyttet til dødsulykker. Alle skredhendelser registrert via Varsom Regobs eller Skredregistrering.no ender opp i NSDB.
Store fjellskred

Dette produktet er et resultat av at NVE overtok det statlige forvaltningsansvaret for skred i 2009.
Tjenesten er ment som et hjelpemiddel som gjør det enklere å skaffe oversikt over ustabile fjellparti og
tilhørende konsekvenser.
Fare- og risikokartlegging gjennomføres av NGU på vegne av NVE. Hvordan oppfølgingen av de ustabile fjellpartiene og faresonene bør følges opp med overvåking og i arealplanlegging er beskrevet i NVE rapport 77/2016: Fare og risikoklassifisering av ustabile fjellparti.

Det er etablert to databaser for formidling av kartleggingen og fareområdene. NVEs database formidler faresoner for utløpsområder og flodbølger, samt potensielle oppdemmingsområder og nedstrøms flom som følge av dambrudd der dette er aktuelt. NGUs database har fokus på de geologiske data, inkludert bevegelsesmålinger.

NVEs kartlegging retter seg først og fremst mot eksisterende bebyggelse. Ved identifisering og prioritering av områder som har behov for kontinuerlig overvåking er det derfor lagt vekt på hvor det bor og oppholder seg mennesker innenfor potensielt skredfareutsatte områder og områder som blir berørt av flodbølger eller oppdemning/dambrudd som en direkte konsekvens av et fjellskred.

Databasen er et produkt av den kartleggingen og fare- og risikoklassifiseringen som er gjort. Sammen skal dette gi grunnlag for å vurdere tiltak i form av overvåking med sikte på å kunne varsle et kommende fjellskred og dermed unngå potensielt tap av menneskeliv. Kartleggingen gir viktig informasjon om faregraden som grunnlag for arealplanlegging.
Vindressurser

På oppdrag fra NVE har Kjeller Vindteknikk gjennomført en landsomfattende kartlegging av vindressursene over fastlands-Norge og havområdene utenfor. Kartene har en horisontal oppløsning på 1x1 km og gir en beregnet årsmiddelvind i en høyde på henholdsvis 50, 80 og 120 meter over bakken. Kartene er tilgjengelig som nedlastbare PDF-filer.

I tillegg til vindkart er det også utarbeidet kart over terrengkompleksitet og ising med samme oppløsning (1x1 km). Terrengkompleksitetskartet gir en indikasjon på hvor utsatt et område vil være for turbulente vindstrømmer. Turbulente vindstrømmer kan være en utfordring for vindkraftverk og vil normalt bidra til redusert kraftproduksjon og økt slitasje på turbinen. Ising på turbinblader kan i utsatte, spesielt høyereliggende, områder være et stort problem og bl.a. bidra til redusert turbinvirkningsgrad som får betydning for årsproduksjonen.
FerryBox på MS Color Fantasy, daglige data

Ferrybox-systemet måler som standard hvert minutt temperatur, saltinnhold, oksygen, klorofyll-a fluorescens og turbiditet på ~5m meters dyp langs MS Color Fantasy sin faste rute Oslo-Kiel. Dette tilsvarer en måling ca hver 500 meter, for mer informasjon se https://www.niva.no/ferrybox. Dette datasettet vil normalt bli oppdatert daglig.
Hav og is; Bølgevarsler

The Arctic Ocean Wave Analysis and Forecast system uses the WAM model which is forced with surface winds and boundary wave spectra from ECMWF (European Centre for Medium-Range Weather Forecasts) together with ice concentration from OSI SAF (Ocean and Sea Ice). WAM runs daily providing an hourly 5 days forecast. From the output variables the most commonly used are significant wave height, peak period and mean direction.
Reindrift - Reinbeitedistrikt

Datasettet reinbeitedistrikt viser administrativ og geografisk inndeling av reinbeitedistrikter i det samiske reinbeiteområdet. 

Retten til å utøve reindrift innenfor disse områdene er eksklusiv for den samiske befolkningen. Denne samiske særretten gjelder ikke utenfor disse områdene, hvor det kreves særskilt tillatelse for å utøve reindrift på egne og leide arealer.

Et reinbeitedistrikt utgjør en administrativ enhet for en eller flere siidaer. Statsforvalteren er forvaltningsmyndighet for reinbeitedistriktene.
FerryBox på MS Color Fantasy

Ferrybox-systemet måler som standard hvert minutt temperatur, saltinnhold, oksygen, klorofyll-a fluorescens og turbiditet på ~5m meters dyp langs MS Color Fantasy sin faste rute Oslo-Kiel. Dette tilsvarer en måling ca hver 500 meter, for mer informasjon se https://www.niva.no/ferrybox. Dette datasettet dekker 5 år fra 2017 til 2022.
Forsvarets helseregister

Registeret omfatter alle personer i Norge som er eller har vært ansatt i Forsvaret eller som har blitt vurdert for tjeneste i Forsvaret på sesjon. De viktigste data i registeret er helsopplysninger som samles inn på sesjon før militærtjeneste. Registeret inneholder sesjonsopplysninger for flertallet av norske menn født etter 1950  og for kvinner som har søkt seg til Forsvaret.
Bivirkningsregisteret

Registeret skal bidra til sikker og effektiv legemiddelbruk, ved at det fortløpende og systematisk registreres, behandles og analyseres bivirkningsmeldinger og fanges opp bivirkningsinformasjon fra legemiddelbruk så tidlig som mulig.

Opplysninger som er registrert i registeret kan også tilgjengeliggjøres for styring, planlegging og kvalitetsforbedring av legemidler og legemiddelbruk og til forskning.
Nasjonalt kvalitetsregister for smertebehandling

Nasjonalt kvalitetsregister for smertebehandling (SmerteReg) er et nasjonalt medisinsk kvalitetsregister som samler opplysninger om pasienter som i forbindelse med sykdom, operasjon, eller skade har blitt henvist til akuttsmerteteam ved norske sykehus. Registerets målgruppe er alle pasienter som formelt henvises fra postpersonale for tilsyn av smerteteam. Pasientene henvises dersom de har komplekse smertetilstander som postpersonalet selv ikke klarer å lindre adekvat med standard smertebehandling. Ved hjelp av opplysningene i registeret ønsker vi å øke kunnskap om og forbedre kvaliteten på behandling av pasienter med akutte smerter.
Nasjonalt register for leddproteser

Nasjonalt Register for Leddproteser (NRL) driver fortløpende innsamling av data fra hele Norge om alle typer leddproteser. Registeret er faglig forankret i Norsk ortopedisk forening. Databehandlingsansvarlig instans er Helse Bergen HF. Driften er tillagt Ortopedisk klinikk, Haukeland universitetssjukehus, Helse Bergen HF og registrene finansieres av Helse Vest RHF og Helse Bergen HF.
The Tromsø study

The Tromsø Study is Norway's most comprehensive and most participated population study. More than 45 000 persons have participated in one or more of the seven surveys conducted since 1974. The research has provided important knowledge about health and disease and contributes to better patient care, nationally and internationally.<br><br>The Tromsø Study has invited whole birth cohorts and random samples from the municipality of Tromsø, and collected health data from questionnaires, clinical examinations and biological samples.
<br><br>As data controller, UiT the Arctic University of Norway is responsible for the cohort and the storage of questionnaire data and data generated from the biological material.
<br><br>
**Legislation**
<br>
- The Public Health Act 
- The Health Research Act 
- Personal Health Data Filing System Act (The Health Register Act) 
- The Personal Data Act 
- The General Data Protection Regulation 
- The Research Ethics Act 
- The Patient Injury Act 
- The Public Administration Act 
- The Freedom of Information Act 
- The Patient and Consumer Rights Act 
- The Regulation relating to population-based health surveys

<br><br>
**Data controller**
<br>
UiT The Arctic University of Norway<br><br>

**Contact information**
<br>
[https://uit.no/research/tromsostudy](https://uit.no/research/tromsostudy)<br><br>
tromsous@uit.no<br><br>
Leader of The Tromsø Study Sameline Grimsgaard +47 77 64 92 85/Adviser Kristin Kanstad +47 77 64 48 86<br><br>Department of Community Medicine<br>UiT The Arctic University of Norway<br>PP Box 6050 Langnes<br>N-9037 Tromsø<br>NORWAY
Reindrift - Samebyavtale

Samebyavtale viser grenser for svenske reineieres (samebyers) beiteområder i Norge, i henhold til private avtaler mellom svenske samebyer og norske reinbeitedistrikter. Samebyer i Sverige er økonomiske og administrative enheter med eget styre, i likhet med reinbeitedistrikter i Norge.  

Datasettet anbefales brukt sammen med to andre datasett som viser svenske reineieres rettigheter i Norge, “Reindrift - Konvensjonsområde” og “Reindrift - Samebyrettsavgjørelse”.

Reindrift er en nomadisk næring med en syklisk veksling mellom beiter tilpasset reinens krav i den enkelte årstid. Årlige variasjoner i blant annet vær- og beiteforhold gjør at bruken av årstidsbeitene vil variere i både tid og utstrekning fra år til år.
Reindrift - Samebyrettsavgjørelse

Samebyrettsavgjørelse viser grenser for svenske reineieres (samebyers) beiteområder i Norge, fastsatt i rettsavgjørelser. Samebyer i Sverige er økonomiske og administrative enheter med eget styre, i likhet med reinbeitedistrikter i Norge.
Datasettet anbefales brukt sammen med to andre datasett som viser svenske reineieres rettigheter i Norge, “Reindrift - Konvensjonsområde” og “Reindrift - Samebyavtale”.
Reindrift er en nomadisk næring med en syklisk veksling mellom beiter tilpasset reinens krav i den enkelte årstid. Årlige variasjoner i blant annet vær- og beiteforhold gjør at bruken av årstidsbeitene vil variere i både tid og utstrekning fra år til år.
Nasjonalt kvalitetsregister for ryggkirurgi (NKR), degenerativ nakke.

Nasjonalt kvalitetsregister for ryggkirurgi har som mål å sikre kvaliteten på rygg- og nakkekirurgi som utføres ved norske sykehus. Det enkelte sykehus får oversikt over egne resultater, og nasjonale, sammenslåtte registerdata vil være referansen for sykehusene.
NorVas

Norsk vaskulittregister (NorVas) er et nasjonalt kvalitetsregister for systemiske vaskulittsykdommer. Vaskulitt er en samlebetegnelse på ulike tilstander med inflammasjon i blodåreveggen. De forskjellige vaskulittsykdommene rammer organer ulikt avhengig av hvilke typer blodårer som angripes. Felles for alle vaskulitter er at dette er sjeldne sykdommer - hvilket tilsier at erfaringsgrunnlaget for den enkelte behandlende avdeling kan være relativt lite. I tillegg behandles vaskulitter av flere ulike spesialister avhengig av hvilket organ som er mest affisert. Hovedformålet til NorVas er å sikre kvalitet og enhetlig utredning, behandling og oppfølging av pasienter med systemiske vaskulitter i Norge
Norsk register for gastrokirurgi

Norsk register for gastrokirurgi – NORGAST – er et nasjonalt medisinsk kvalitetsregister for pasienter som blir operert for sykdomstilstander i bukorganer, spiserør eller bukvegg ved norske sykehus (gastrokirurgi). Registeret inneholder opplysninger om pasienter som har fått gjennomført kirurgisk fjerning av hele eller deler av følgende organer: tykktarm (kolon), endetarm (rektum), spiserør (øsofagus), magesekk (ventrikkel), tolvfingertarm (duodenum), lever, bukspyttkjertel (pankreas) og sentrale galleveier, ved norske sykehus. Formålet med NORGAST er å bedre pasientbehandlingen innen kirurgisk behandling av sykdommer i fordøyelsesorganene ved å kartlegge, sikre og forbedre kvaliteten for alle pasienter som får utført denne typen operasjoner i norske sykehus. Opplysninger i registeret skal benyttes til målrettet kvalitetsforbedring og helseforskning. Registeret skal også utgjøre et grunnlag for styring og planlegging av helsetjenester innen formålet.
Nasjonalt kvalitetsregister for ryggkirurgi (NKR), degenerativ rygg.

Nasjonalt kvalitetsregister for ryggkirurgi har som mål å sikre kvaliteten på rygg- og nakkekirurgi som utføres ved norske sykehus. Det enkelte sykehus får oversikt over egne resultater, og nasjonale, sammenslåtte registerdata vil være referansen for sykehusene.
Norsk Porfyriregister

Norsk porfyriregister er et nasjonalt medisinsk kvalitetsregister, som inkluderer diagnosene 
akutt intermitterende porfyri (AIP), porphyria variegata (PV), hereditær koproporfyri (HCP), 
porphyria cutanea tarda (PCT) og erytropoietisk protoporfyri (EPP). Registeret er 
reservasjonsbasert og innhenter årlig både pasientrapporterte og legerapporterte opplysninger.
NorArtritt

NorArtritt er et diagnoseregister hvor målgruppen er pasienter med kroniske inflammatoriske artrittsykdommer: revmatoid artritt (RA), spondyloartritter inkludert uspesifisert spondyloartritt, non­radiografisk spondyloartritt, ankyloserende spondylitt (AS) og perifer spondyloartritt (fra 2024), psoriasisartritt (PsA), reaktiv artritt dersom kronisk, artritt ved inflammatorisk tarmsykdom, og voksne med Juvenil idiopatisk artritt (JIA) (fra 2024). Det er viktig å samle data fra alle de ulike avdelingene for å sikre bedre og mer enhetlig vurdering, behandling og oppfølging av pasienter med artrittsykdommer. Et landsdekkende register for disse pasientene kan bidra til ny kunnskap angående sykdomsutløsende og disponerende faktorer. I registeret følges pasientene i prinsippet livslangt. Dette gjør det mulig å vurdere om tidspunkt for diagnose/oppfylling av klassifikasjonskriterier er assosiert med prognose og forløp i en ikke­selektert pasientpopulasjon, både for RA og for de andre artrittsykdommene. En lang oppfølgingstid av uselekterte pasienter gjør at registeret også kan følge sykdomsutvikling over tid. Et kvalitetsregister vil i tillegg være viktig for å fange opp sjeldne bivirkninger og langtidsbivirkninger av sykdomsmodifiserende medisiner (DMARDs).
Pandemiregisteret

Norsk intensiv- og pandemiregister (NIPaR) er en del av det nasjonale nettverket av medisinske kvalitetsregistre. Registeret ble startet opp i 1998, og samlet de første årene data om pasienter behandlet ved norske intensivenheter. I forbindelse med pandemien covid-19 i 2020 ble registeret utvidet til å også omfatte pasienter innlagt i spesialisthelsetjenesten med smittsom sykdom under epidemier (som omfatter Norge) eller pandemier.
Norsk kvinnelig inkontinensregister

Norsk kvinnelig inkontinensregister (NKIR) ble etablert av overlege Sigurd Kulseng-Hanssen ved Bærum sykehus i 1998 for å bidra til økt kunnskap om utredning og kirurgisk behandling av kvinnelig urininkontinens og dokumentasjon av resultater etter forskjellige operasjonsmetoder. Registeret innhenter subjektive og objektive data før og etter operasjon fra kvinner som opereres for urininkontinens. Alle pasientene som skal opereres, fyller ut et validert NKIR-skjema før operasjonen og informeres om at de vil bli innkalt til kontroll 6-12 mnd. etter operasjonen samt etter 3 år (3-årsoppfølgingen er enten i form av klinisk kontroll, telefonintervju, eller tilsendt spørreskjema).
Norkog

Norsk register for personer som utredes for kognitive symptomer i spesialisthelsetjenesten (NorKog) er det nasjonale kvalitetsregisteret for utredning av kognitive symptomer og/eller   demens. 
NorKog samler data ved hjelp av en standardundersøkelse med intervju og kognitiv testing av pasient. Informasjon innhentes også fra pårørende eller andre som kjenner pasienten godt om utvikling av kognitive vansker og hvordan hverdagen fungerer.
Geriatriske, alderspsykiatriske og hukommelsesklinikker inkluderer pasienter til NorKog.
NorKog er et tjenesteregister, som ble etablert i 2008 og fikk status som nasjonalt kvalitetsregister i 2013.
Reindrift - Oppsamlingsområde

Datasettet oppsamlingsområde viser områder som har kvaliteter (godt beite, oversiktlig, naturlig avgrensning etc.) som gjør det enklere for reineiere å kunne utøve kontroll over flokken i et ønsket tidsrom. Oppsamlingsområder benyttes når reinen samles for å foreta kalvemerking, skilling, slakting eller flytting. 

Datasettet viser dagens arealbruk og er å regne som veiledende illustrasjon på hvordan reindriftsnæringen i hovedsak og normalt bruker områdene.